**Μια διερευνητική μελέτη για την αξιολόγηση των τελικών σημείων της οπτικής λειτουργίας σε μη προχωρημένα στάδια της ηλικιακής εκφύλισης της ωχράς κηλίδας (ΣΗΕΩ)**

Narayanan, D., Rodriguez, J., Wallstrom, G., Welch, D., Chapin, M., Arrigg, P., & Abelson, M. (2020). An exploratory study to evaluate visual function endpoints in non-advanced age-related macular degeneration. *BMC ophthalmology*, *20*(1), 1-13. doi: 10.1186/s12886-020-01683-8.

ΥΠΟΒΑΘΡΟ

Για να αποφευχθεί η μη αναστρέψιμη απώλεια όρασης στην ηλικιακή εκφύλιση της ωχράς κηλίδας, είναι σημαντικό να ανιχνευθεί η δυσλειτουργία του αμφιβληστροειδούς πριν εμφανιστεί μόνιμη δομική απώλεια. Στην τρέχουσα μελέτη αξιολογήθηκαν μια σειρά δοκιμών οπτικής λειτουργίας για τον εντοπισμό πιθανών τελικών σημείων για την ανίχνευση της οπτικής δυσλειτουργίας σε μη προχωρημένα στάδια στης ΣΗΕΩ.

ΜΕΘΟΔΟΙ

Πραγματοποιήθηκε μια σειρά δοκιμών οπτικής λειτουργίας σε 23 ασθενεις με μη προχωρημένα στάδια ΣΗΕΩ (AREDS βαθμός 1-4 σε απλοποιημένη κλίμακα) και 34 άτομα χωρίς τη νόσο στις αντίστοιχες ηλικίες (βαθμό AREDS 0). Οι δοκιμές περιλάμβαναν ορισμένα κοινά χρησιμοποιούμενα τελικά σημεία αξιολόγησης, όπως η μέτρηση οπτικής οξύτητας ETDRS (VA), χαμηλή φωτεινότητα (LL) 2.0ND ETDRS VA, MNREAD, καθώς και πρόσφατα εξελιγμένες δοκιμές όπως η δοκιμή Ora-VCF ™, δοκιμή ανάγνωσης Ora-tablet, ευαισθησία χρώματος κ.λπ Οι διαφορές μεταξύ των δύο ομάδων συγκρίθηκαν για κάθε δοκιμή. Η επαναληψιμότητα και η αναπαραγωγιμότητα της δοκιμασίας αξιολογήθηκε σε ένα υποσύνολο θεμάτων και υπολογίστηκε το ποσοστό συμφωνίας.

ΑΠΟΤΕΛΕΣΜΑΤΑ

Δεν υπήρχε διαφορά στο πρότυπο ETDRS VA μεταξύ των ομάδων με ασθενείς με μη προχωρημένων σταδίων ΣΗΕΩ (0,06 ± 0,02 logMAR) και των μη πασχόντων (0,04 ± 0,02 logMAR) (p = 0,57). Το LL 2.0 ETDRS VA και το MNREAD δεν έδειξαν καμία διαφορά μεταξύ των ομάδων (p> 0,05). Τα αποτελέσματα του τεστ Ora-VCF ™ ήταν σημαντικά χειρότερα στην ομάδα με ασθενείς με μη προχωρημένα στάδια ΣΗΕΩ σε σύγκριση με την άλλη ομάδα (0,67 ± 0,07 σε AMD, 0,45 ± 0,04 σε κανονικά, p = 0,005). Η ομάδα των ασθενών με μη προχωρημένα σταδίων ΣΗΕΩ είχαν επίσης σημαντικά χειρότερη απόδοση ανάγνωσης χρησιμοποιώντας το tablet Ora με LL 2.0ND (114,55 ± 11,22 wpm σε AMD, 145,17 ± 9,55 wpm σε κανονικά p = 0,049). Δεν παρατηρήθηκε σημαντική διαφορά μεταξύ των ομάδων χρησιμοποιώντας άλλες δοκιμές. Η επαναληψιμότητα ήταν 82% για τη δοκιμή Ora-VCF ™ και 92% για την ανάγνωση Ora-tablet LL 2.0ND. Η αναπαραγωγιμότητα ήταν 89% τόσο για τη δοκιμή Ora-VCF ™ όσο και για την ανάγνωση Ora-tablet LL 2.0ND.

ΣΥΜΠΕΡΑΣΜΑ

Αν και δεν υπήρχε σημαντική διαφορά μεταξύ της ομάδας ασθενώμ με μη προχωρημένων σταδίων ΣΗΕΩ και της ομάδας των μη πασχόντων που χρησιμοποιούν ορισμένα τρέχοντα κοινά τελικά σημεία αξιολόγησης όπως ETDRS VA, LL 2.0 ETDRS VA ή MNREAD, η δοκιμή Ora-VCF ™ και οι δοκιμές ανάγνωσης Ora-tablet LL 2.0ND μπόρεσαν να εντοπίσει σημαντική οπτική δυσλειτουργία στην ομάδα των ασθενών. Αυτές οι δοκιμές υπόσχονται αρκετά για την αξιοποίησή τους ως τελικά σημεία αξιολόγησης για μελέτες ΣΗΕΩ.

**Για την Πανελλήνια Ένωση Αμφιβληστροειδοπαθών,**

**Απόδοση – Επιμέλεια κειμένου,**

**Στρατής Χατζηχαραλάμπους.**